26.6.2023
(33)
SK
Úradný vestník Európskej únie
L 160/45
Na základe informácií, ktoré poskytlo Portugalsko, prispelo k vzniku ťažkostí spoločnosti Azores Airlines šesť kľúčových faktorov (37): i) nižšie využitie kapacity (40 – 50 % pod referenčnou hodnotou blokových hodín na jedno lietadlo, pričom plán siete je historicky výrazne závislý od sezónnej prevádzky a nedostatku nočných letov); ii) zvýšenie nákladov na náhrady v dôsledku nezrovnalostí v letovom poriadku: z 1,5 mil.
EUR v roku 2015 na 4,5 mil.
EUR v roku 2019, zatiaľ čo len v roku 2018 náklady na prenajaté lietadlá na riešenie narušení prevádzky predstavovali viac ako 15 mil.
EUR; iii) vysoké náklady na údržbu spojené s pôvodným lietadlovým parkom, ktoré si v roku 2019 vyžiadali náročné opravy a vysoké rezervy; iv) dodatočné náklady spojené s výmenou lietadiel (oneskorená dodávka jedného lietadla A321 v roku 2019 viedla k potrebe dodatočného prenájmu, meškanie výcviku posádky na nové lietadlá viedlo k zrušeniam letov v hlavnej sezóne 2017); v) podpriemerné príjmy a výkonnosť vzhľadom na požiadavky v rámci záväzkov vyplývajúcich zo služieb vo verejnom záujme (obmedzenia letového plánu pre štyri trate, ktorých sa týkajú záväzky vyplývajúce zo služieb vo verejnom záujme, čím sa obmedzila optimalizácia siete, lietadlového parku a posádky, regulované cestovné v rámci záväzkov vyplývajúcich zo služieb vo verejnom záujme obmedzujúce potenciálny obrat, pričom štyri trate, ktorých sa týkajú záväzky vyplývajúce zo služieb vo verejnom záujme, mali v roku 2019 negatívny vplyv na rozpätie EBIT dosahujúci 13 mil.
EUR); vi) po roku 2015 zvýšený tlak na liberalizáciu trate Ponta Delgada – Lisabon zo strany nízkonákladových dopravcov, ako aj vstup spoločnosti Ryanair na trh a čoraz častejšie odlety spoločnosti TAP z leteckého uzla spoločnosti SATA v Ponta Delgada, napríklad do severoamerických destinácií.
2.2.3.
Vplyv pandémie ochorenia COVID-19 na činnosť a výsledky príjemcu
(34)
Účinky pandémie ochorenia COVID-19 v odvetví letectva a cestovného ruchu zhoršili ťažkosti spoločnosti SATA.
Pandémia vyvolala značný a dlhotrvajúci otras na strane dopytu, ktorý bol spôsobený najmä obmedzeniami cestovania a obchodu, ktoré sa od marca 2020 zaviedli v Portugalsku, iných členských štátoch a Severnej Amerike v snahe obmedziť jej šírenie a ktoré majú viditeľný vplyv na reálnu ekonomiku Azor (a aj autonómneho regiónu Madeira (38)).
(35)
Zatiaľ čo spoločnosť SATA v období od marca 2018 do februára 2020, ktoré predchádzali pandémii ochorenia COVID-19, uskutočnila 44 000 letov, v období od marca 2020 do februára 2022 uskutočnila 34 821 letov, čím znížila svoju činnosť o 21 %.
Pokiaľ ide o uvedené obdobia a vplyv na prevádzku spoločnosti SATA, počet prepravených cestujúcich klesol o 43,5 % z 3,36 milióna na 1,9 milióna, počet dostupných miestokilometerov klesol o 43,2 % z 5 843 miliónov na 3 326 miliónov a výnos z osobokilometrov klesol o 58 % zo 4 582 miliónov na 1 928 miliónov.
Podobne sa znížil počet cestujúcich odlietajúcich a prilietajúcich na letiská prevádzkované spoločnosťou SGA o 33 % z 0,56 milióna na 0,38 milióna a prevádzkové príjmy sa znížili o 46 % (39).
(36)
Pokiaľ ide o stratu príjmov od vypuknutia pandémie ochorenia COVID-19, aj za konzervatívneho predpokladu, že by sa miera rastu príjmov spoločnosti SATA zvyšovala o 5 %, čo je menej ako miera rastu vo výške 7,8 % v prípade SATA Air Açores a 5,1 % v prípade Azores Airlines v období 2015 až 2019, z porovnania vyplýva strata príjmov vo výške 35,3 mil.
EUR v prípade SATA Air Açores a 180,3 mil.
EUR v prípade Azores Airlines.
Napriek opatreniam prijatým na zníženie fixných alebo polofixných nákladov možno vplyv na EBITDA spoločnosti SATA odhadnúť približne na 80 mil.
EUR, pričom v období od marca 2020 až do februára 2022 bola v porovnaní s obdobím od marca 2018 až do februára 2020 zaznamenaná strata čistého príjmu vo výške 54,5 mil.
EUR.
(37)
Komisia 30. apríla 2021 schválila podľa článku 107 ods.
2 písm.
b) ZFEÚ náhradu vo výške 12 mil.
EUR spoločnostiam SATA Air Açores a Azores Airlines za priame škody, ktoré utrpeli v dôsledku cestovných obmedzení, ktoré autonómny región Azory, Portugalsko a orgány iných cieľových krajín uložili v období od 19. marca 2020 do 30. júna 2020 v úsilí obmedziť šírenie pandémie ochorenia COVID-19 (40).
Prudký pokles dopytu spôsobený pandémiou ochorenia COVID-19 však pretrvával aj po júni 2020 a vplyv na príjmy a straty spoločnosti SATA je až doteraz päťkrát až šesťkrát väčší ako straty pokryté prostredníctvom pomoci na náhradu škody.
(37) Podanie Portugalska z 2. decembra 2021, príloha 1 – Reštrukturalizačný a strategický plán spoločnosti SATA na roky 2021 – 2025, s. 9.
(38) Rozhodnutie Komisie z 30. apríla 2021 vo veci SA.62505 (2021/N) COVID-19: Amendment of Direct grant scheme and loan guarantee scheme (COVID-19: Zmena SA.56873, Schéma priamych grantov a záruk za úvery) (Ú. v.
EÚ C 195, 21.5.2021, s. 22).
(39) Odpoveď Portugalska na žiadosť Komisie o informácie predložená 6. apríla 2022, s. 8 – 10.
(40) Rozhodnutie Komisie z 30. apríla 2021 vo veci SA.61771 (2021/N) – COVID-19 – SATA – Compensation of damages resulting from extraordinary events (COVID-19 – Spoločnosť SATA – Náhrada škody spôsobenej mimoriadnymi udalosťami) (Ú. v.
EÚ C 285, 16.7.2021, s. 7).